**ТЕХНИЧKИ ОПИС**

Пројектом је предвиђено пажљиво уклањање растиња са самих структура и у њиховом

непосредном окружењу, детаљно техничко и фотограметријско снимање, на основу којег ће се израдити у наредној фази пројекти за конзерваторско-рестаураторске радове и презентацију.

А / Радови на уређењу стаза:

Радови на уређењу стаза подељени су по секторима, према захтевности самог терена у смислу нагиба, проходности и тежине самог успона, као и према врсти стазе (колска, пешачка, шумска стаза). У складу са тим предвиђене су различите интервенције: израда степенасте структуре од дрвених фосни са земљаном испуном (на пешачкој стази), израда рукохвата и ограда од дрвене грађе, израда путоказа (шумска стаза), као и комбинација претходно наведеног по потреби.

Б / Радови на постављању туристичке сигнализације, информативних панела и мобилијара:

Информативне табле постављају се на свим локацијама које имају остатке грађевинских структура (5 локација са средњовековним структурама – бедем бр.1, “капија”, бедем бр.2, цистерна, ров и 1 локација са византијском грађевином – базилика).

Уз сваку инфомативну таблу поставља се клупа за седење и корпа за смеће.

В / Радови на постављању видиковаца:

Видиковац се поставља се на локацији 3. из Идејног решења

Материјализација видиковаца је у потпуности предвиђена од дрвене грађе, са темељима од армираног бетона по потреби, с обзиром на то да се темељење врши на различитим подлогама.

**Напомена: Пре подношења понуде , Понуђач може да изврши обилазак локације због специфичности терена и да оствари увид у техничку документацију.**

**Контакт особа за обилазак локације и увид у техничку документацију је Зоран Бркић,дипл.инж.грађ., број телефона 015/7195188 локал 124, 062/8891711**

**Увид у техничку документацију се врши у Општинској управи општине Мали Зворник,Краља Петра I 38, канцеларија 27.**